stanford-oval/wikipedia huggingface dataset:
พันธกิจ
เนื้อหา

ตามปกติคำแถลงพันธกิจที่มีประสิทธิผล ทำให้ความมุ่งประสงค์ขององค์การกระจ่างชัดขึ้น และแสดงให้เห็นถึงเหตุผลของการมีอยู่ขององค์การ
พันธกิจขององค์การพาณิชย์มักจะมีสารสนเทศต่อไปนี้อยู่ด้วย
ความมุ่งประสงค์และเป้าหมายขององค์การ
ผู้ถือผลประโยชน์หลักขององค์การ อาทิ ลูกข่าย/ลูกค้า ผู้ถือหุ้น กลุ่มคน/สมาคม เป็นต้น
วิธีการที่องค์การจัดสรรคุณค่าให้แก่ผู้ถือผลประโยชน์เหล่านี้ ตัวอย่างเช่น โดยการเสนอสินค้าและ/หรือบริการชนิดพิเศษ
บาร์ต กล่าวว่า พันธกิจขององค์การพาณิชย์มีองค์ประกอบที่สำคัญสามอย่าง ได้แก่
ตลาดหลัก - ใครคือลูกข่าย/ลูกค้าเป้าหมายของคุณ
การสนับสนุน - สินค้าหรือบริการอะไรที่คุณจะจัดหาให้กับลูกข่าย/ลูกค้า
ความแตกต่าง - อะไรที่ทำให้สินค้าหรือบริการของคุณเป็นหนึ่ง ซึ่งจะทำให้ลูกข่าย/ลูกค้าเลือกคุณ
แหล่งข้อมูลอื่น

NORC Blueprint: A Guide to Community Action's Developing a Mission Statement Guide เก็บถาวร 2012-04-26 ที่ เวย์แบ็กแมชชีน
Christopher K. Bart (1997) Sex, Lies and Mission Statements Business Horizons, pp. 9–18, November–December 1997.
กล้วยแขก

กล้วยแขก
กล้วยแขก หรือ กล้วยทอด เป็นขนมไทยชนิดหนึ่งซึ่งปรุงโดยการนำกล้วยตัดเป็นแผ่นหรือหั่นครึ่งแล้วมาชุบน้ำแป้งซึ่งมีส่วนผสมของแป้งข้าวเจ้า, มะพร้าวขูดขาว, งาคั่ว, น้ำตาล และกะทิ แล้วจึงนำไปทอดในน้ำมันร้อนในกระทะ ใช้รับประทานเป็นอาหารว่าง
แหล่งที่มีกล้วยแขกขึ้นชื่อ คือ ย่านนางเลิ้ง บริเวณถนนนครสวรรค์จนกระทั่งถึงแยกจักรพรรดิพงษ์ และแยกหลานหลวง ในเขตป้อมปราบศัตรูพ่าย กรุงเทพมหานคร ที่มีการทอดและขายกล้วยแขกกันมาอย่างยาวนานริมถนน มีจำหน่ายอยู่หลายราย โดยมีสัญลักษณ์เป็นจุดเด่น คือ ผ้ากันเปื้อนหรือเอี๊ยมในแต่ละสี ผู้ขายจะหิ้วถุงกล้วยแขกเดินเร่ขายไปตามท้องถนน โดยมากผู้ซื้อจะอยู่ในรถที่กำลังติดสัญญาณไฟจราจร และได้มีการขยายไปจนถึงเชิงสะพานพระราม 8, สะพานผ่านฟ้าลีลาศ, ถนนราชดำเนิน, แยกแม้นศรี จนกระทั่งในวันที่
14 กุมภาพันธ์ พ.ศ. 2561 สภากรุงเทพมหานครมีมติห้ามขายบนพื้นถนน พร้อมกับบังคับใช้กฎหมายอย่างเคร่งครัด ฝ่าฝืนมีโทษปรับผู้ขายไม่เกิน 5,000 บาท และผู้ซื้อไม่เกิน 2,000 บาท
ในอาหารเวียดนามมีอาหารที่คล้ายคลึงกันเรียกว่า จ๊วยเจียน (chuối chiên) ในอาหารอินโดนีเซียและมาเลเซียเรียกว่า ปีซังโกเร็ง (pisang goreng) ในอาหารเบนินทำมาจากกล้ายมีลักษณะคล้ายกล้วยแขก แต่กรอบกว่า
ปริญญ์ พานิชภักดิ์

| ปริญญ์ พานิชภักดิ์ |
| --- | --- |

รองหัวหน้าพรรคประชาธิปัตย์
ดำรงตำแหน่ง 15 พฤษภาคม พ.ศ. 2562 – 14 เมษายน พ.ศ. 2565
 
ข้อมูลส่วนบุคคล
เกิด: 20 กันยายน พ.ศ. 2520 (47 ปี) กรุงเทพมหานคร ประเทศไทย
พรรคการเมือง: ประชาธิปัตย์ (2544–2565)

ปริญญ์ พานิชภักดิ์ (เกิด
20 กันยายน พ.ศ. 2520) อดีตรองหัวหน้าพรรคประชาธิปัตย์ อดีตหัวหน้าทีมเศรษฐกิจทันสมัย พรรคประชาธิปัตย์ อดีตคณะทำงานของรองนายกรัฐมนตรี จุรินทร์ ลักษณวิศิษฏ์ และอดีตประธานคณะกรรมการขับเคลื่อนธุรกิจการเกษตร กระทรวงเกษตรและสหกรณ์
ประวัติ

ปริญญ์ พานิชภักดิ์ เกิดเมื่อวันที่ 20 กันยายน พ.ศ. 2520 ที่กรุงเทพมหานคร เป็นบุตรชายของศุภชัย พานิชภักดิ์ อดีตผู้อำนวยการองค์การการค้าโลก, อดีตเลขาธิการอังค์ถัด และนางศสัย พานิชภักดิ์ มีน้องสาว 1 คน คือ นางสาวนฤน พานิชภักดิ์
ปริญญ์เข้าศึกษาระดับชั้นประถมศึกษาถึงชั้นมัธยมศึกษาปีที่ 2 ที่โรงเรียนเซนต์คาเบรียล ก่อนจะย้ายไปศึกษาระดับไฮสคูลต่อที่โรงเรียนมิลล์บรูกเฮาส์ และโรงเรียนชาร์เตอร์เฮาส์ ประเทศอังกฤษ ต่อมาสำเร็จการศึกษาปริญญาตรีวิทยาศาสตรบัณฑิต (เศรษฐศาสตร์และความสัมพันธ์ระหว่างประเทศ) จากวิทยาลัยเศรษฐศาสตร์และรัฐศาสตร์แห่งลอนดอน เมื่อปี พ.ศ. 2542
หลังจากนั้น ปริญญ์ได้เข้าอบรมหลักสูตรผู้บริหารระดับสูงอีกหลายครั้ง อาทิ หลักสูตรประกาศนียบัตรผู้บริหารระดับสูงจากมหาวิทยาลัยแห่งชาติสิงคโปร์, หลักสูตรผู้บริหารระดับสูง สถาบันวิทยาการธุรกิจและอุตสาหกรรม (วธอ.) รุ่นที่ 2, หลักสูตรผู้บริหารระดับสูง สถาบันวิทยาการตลาดทุน (วตท.) รุ่นที่ 15
การทำงาน

ปริญญ์ พานิชภักดิ์ เริ่มต้นชีวิตการทำงาน ด้วยการเป็นนักเศรษฐศาสตร์และการเงิน ตั้งแต่พ.ศ. 2542 ในตำแหน่งวาณิชธนากร ที่ ธนาคารเอบีเอ็นแอมโร สหราชอาณาจักร, รองประธานที่ประชุมธุรกิจอาเซียน-สหราชอาณาจักร (AUBF), ผู้ร่วมก่อตั้งเทศกาลภาพยนตร์ไทย-สหราชอาณาจักร, รองประธานสายการตลาดและวิเคราะห์ บริษัทหลักทรัพย์ ด็อยท์เชอบังค์-ทิสโก้, หัวหน้าสายการตลาด บริษัทหลักทรัพย์ เครดิต ลียองเนส์, ผู้อำนวยการอาวุโสสายงานการลงทุนภูมิภาคเอเชีย บริษัท เครดิต ลียองเนส์ ฮ่องกง, กรรมการผู้จัดการใหญ่ บริษัทหลักทรัพย์ ซีแอลเอสเอ
ปริญญ์ยังเคยดำรงตำแหน่งในหน่วยงานของประเทศไทย ได้แก่ ที่ปรึกษาสถาบันคุณวุฒิวิชาชีพ, กรรมการสมาคมบริษัทหลักทรัพย์ไทย, กรรมการบริหารสำนักงานพัฒนาธุรกรรมทางอิเล็กทรอนิกส์, กรรมการผู้ทรงคุณวุฒิ สำนักงานนวัตกรรมแห่งชาติ, กรรมการตลาดหลักทรัพย์แห่งประเทศไทย, ที่ปรึกษาสภาอุตสาหกรรมแห่งประเทศไทย, กรรมาธิการคณะกรรมาธิการวิสามัญการศึกษาผลกระทบ CPTPP รัฐสภา และกรรมาธิการวิสามัญพิจารณาร่างพระราชบัญญัติแก้ไขเพิ่มเติมประมวลกฎหมายแพ่งและพาณิชย์ ตามลำดับ
ในปี พ.ศ. 2562 ปริญญ์ได้ก้าวเข้าสู่การทำงานด้านการเมือง ด้วยตำแหน่งรองหัวหน้าพรรคและหัวหน้าทีมเศรษฐกิจทันสมัย พรรคประชาธิปัตย์ ที่ปรึกษารองนายกรัฐมนตรี (จุรินทร์ ลักษณวิศิษฏ์) รวมถึงเป็นที่ปรึกษาประธานคณะกรรมาธิการการพาณิชย์และทรัพย์สินทางปัญญา รัฐสภา และเลขาธิการคณะอนุกรรมการทรัพย์สินทางปัญญา รัฐสภาด้วย
นอกจากนั้นใน พ.ศ. 2563 ปริญญ์ก็ได้ช่วยขับเคลื่อนภาคการเกษตรด้วยการเข้ารับตำแหน่งประธานคณะอนุกรรมการขับเคลื่อนธุรกิจการเกษตร กระทรวงเกษตรและสหกรณ์ โดยมีผลงานเป็นที่รู้จัก อาทิ ผลักดันนโยบายบาซูก้า 2 ล้านล้านบาท โครงการเรียนจบพบงาน โครงการแก้ปัญหาสินค้ามังคุดล้นตลาด เป็นต้น
ต่อมาในเดือนมีนาคม พ.ศ. 2565 ปริญญ์ได้รับมอบหมายให้เป็นผู้อำนวยการศูนย์เลือกตั้งผู้ว่าราชการกรุงเทพมหานครของพรรคประชาธิปัตย์ เพื่อช่วยสุชัชวีร์ สุวรรณสวัสดิ์ในการเลือกตั้ง พ.ศ. 2565
นอกจากนี้ ปริญญ์ยังเป็นผู้ร่วมก่อตั้งร้านอาหารโฟร์ซีซันในประเทศไทย กรรมการผู้ทรงคุณวุฒิ สถาบันพัฒนาผู้ประกอบการยุคใหม่ กระทรวงพาณิชย์, กรรมการ บริษัทสินวัฒนา คราวด์ฟันดิง และกรรมการมูลนิธิประเทศไทยใสสะอาด
เปโดร โมราเลส

| Pedro Morales |
| --- | --- |
ในตอนเป็นแชมป์ WWWF Heavyweight Champion
ชื่อเกิด: Pedro Antonio Morales
เกิด: 22 ตุลาคม ค.ศ. 1942(1942-10-22) Culebra, Puerto Rico
เสียชีวิต: 12 กุมภาพันธ์ ค.ศ. 2019(2019-02-12) (76 ปี) Perth Amboy, New Jersey, United States
คู่สมรส: Karen Morales (สมรส 1966)
บุตร: Pedro Morales Jr. (1974)
ประวัติมวยปล้ำอาชีพ
ชื่อบนสังเวียน: John Kilonis Johnny Como Johnny Ricco Pedro Morales
ส่วนสูง: 5 ft 10 in (1.78 m)
น้ำหนัก: 235 lb (107 kg) 240 lb (110 kg)
มาจาก: Culebra, Puerto Rico
ฝึกหัดโดย: Barba Roja
เปิดตัว: 1959
รีไทร์: 1987
เปโดร แอนโทนีโอ โมราเลส (Pedro Antonio Morales; 22 ตุลาคม พ.ศ. 2485 – 12 กุมภาพันธ์ พ.ศ. 2562) นักมวยปล้ำอาชีพที่เกษียณอายุชาวปวยร์โตรีโกที่สังกัดเวิลด์ไวด์เรสต์ลิงเฟเดเรชั่น (WWWF) หรือ WWE ในปัจจุบัน เป็นอดีตแชมป์ WWWF 1สมัย, แชมป์อินเตอร์คอนติเนนทัล 2สมัย และแชมป์แท็กทีม WWF 1สมัย ร่วมกับบ็อบ แบ็กลันด์ เป็นแชมป์ทริปเปิลคราวน์คนแรกของ WWE และได้เข้าสู่หอเกียรติยศดับเบิลยูดับเบิลยูอีประจำปี 1995
แชมป์และรางวัล

50th State Big Time Wrestling
NWA Hawaii Heavyweight Championship (1 time)
NWA Hawaii Tag Team Championship (3 times) – with Bing Ki Lee (1) and Ed Francis (2)
American Wrestling Alliance
AWA San Francisco World Tag Team Championship (2 times) – with Pepper Gomez
Cauliflower Alley Club
Other honoree (1994)
Championship Wrestling from Florida
NWA Florida Tag Team Championship (1 time) – with Rocky Johnson
NWA Florida Television Championship (1 time)
NWA Southern Heavyweight Championship (Florida version) (1 time)
NWA North American Heavyweight Championship (Hawaii version) (3 times)
NWA San Francisco
NWA World Tag Team Championship (San Francisco version) (3 times) – with Pepper Gomez (2 times) and Pat Patterson (1 time)
Professional Wrestling Hall of Fame and Museum
Class of 2015
Pro Wrestling Illustrated
Wrestler of the Year (1972)
PWI ranked him No. 111 of the 500 best singles wrestlers during the "PWI Years" in 2003.
Worldwide Wrestling Associates
WWA World Heavyweight Championship (2 times)
WWA World Tag Team Championship (4 times) – with Luis Hernandez (1), Mark Lewin (1), Ricky Romero (1), and Victor Rivera (1)
World Wrestling Council
WWC North American Heavyweight Championship (2 times)
WWC World Tag Team Championship (1 time) – with Carlos Colón, Sr.
World Wide Wrestling Federation/World Wrestling Federation
WWWF World Heavyweight Championship (1 time)
WWF Intercontinental Heavyweight Championship (2 times)
WWWF United States Heavyweight Championship (1 time)
WWF Tag Team Championship (1 time) – with Bob Backlund
First WWF Triple Crown Champion
WWF Hall of Fame (Class of 1995)
Wrestling Observer Newsletter
Wrestling Observer Newsletter Hall of Fame (Class of 2017)
แหล่งข้อมูลอื่น

เปโดร โมราเลส ที่ WWE.com
Pedro Morales at Online World of Wrestling
อาชิกางะ โยชิฮิซะ

| อาชิกางะ โยชิฮิซะ |
| --- | --- |
โยะชิฮิซะขณะทำศึก
โชกุนลำดับที่ 9 แห่ง รัฐบาลโชกุนอะชิกะงะ
1473 - 1489
ระยะเวลา: 16 ปี
ก่อนหน้า: โยะชิมะซะ
ถัดไป: โยะชิตะเนะ
ข้อมูลส่วนบุคคล
เกิด: 11 ธันวาคม ค.ศ. 1465
อสัญกรรม: 26 เมษายน ค.ศ. 1489 (23 ปี 136 วัน)
บิดา: อะชิกะงะ โยะชิมะซะ
มารดา: ฮิโนะ โทมิโกะ
ด ค ก
อาชิกางะ โยชิฮิซะ (ญี่ปุ่น: 足利 義尚; โรมาจิ: Ashikaga Yoshihisa; 11 ธันวาคม ค.ศ. 1465 - 26 เมษายน ค.ศ. 1489, ดำรงตำแหน่ง ค.ศ. 1473 - 26 เมษายน ค.ศ. 1489) โชกุนลำดับที่ 9 แห่งรัฐบาลโชกุนอาชิกางะระหว่างยุคมูโรมาจิของญี่ปุ่นดำรงตำแหน่งระหว่าง ค.ศ. 1473 - ค.ศ. 1489 เป็นบุตรชายคนเดียวของอาชิกางะ โยชิมาซะ โชกุนลำดับที่ 8 และภรรยาเอกของเขาคือฮิโนะ โทมิโกะ
ในปี ค.ศ. 1464 โชกุนโยะชิมะซะได้แต่งตั้ง อะชิกะงะ โยะชิมิ ผู้เป็นน้องชายขึ้นเป็นทายาทแต่ในปีต่อมาคือปี ค.ศ. 1465 โยะชิฮิซะบุตรชายคนเดียวของโยะชิมะซะถือกำเนิดทำให้โยะชิมิไม่พอใจและได้ก่อกบฏที่เรียกว่า สงครามโอนิน อันเป็นจุดกำเนิดของ ยุคเซ็งโงะกุและในปี ค.ศ. 1469 โชกุนโยะชิมะซะได้แต่งตั้งโยะชิฮิซะในวัยเพียง 4 ปีขึ้นเป็นทายาท
เหตุการณ์ในยุคของโยะชิฮิซะ

ค.ศ. 1473 : โชกุนโยะชิมะซะสละตำแหน่งโชกุนให้กับโยะชิฮิซะในวัยเพียง 8 ปีขึ้นดำรงตำแหน่งโชกุนสืบต่อมาทำให้โยะชิมะซะได้ดำรงตำแหน่ง โอโงโช หรือโชกุนผู้สละตำแหน่งกุมอำนาจอยู่เบื้องหลังโชกุนโยะชิฮิซะ
ค.ศ. 1477 : สงครามโอนินที่ยืดเยื้อมานานถึง 10 ปีก็ได้สิ้นสุดลง
ค.ศ. 1479 : ได้มีการจัดตั้งคณะที่ปรึกษาของโชกุนโยะชิฮิซะ
26 เมษายน ค.ศ. 1489 (วันที่ 26 เดือน 3 ปี โชเคียว ที่ 3) : โชกุนโยะชิฮิซะถึงแก่อสัญกรรมในค่ายที่พักระหว่างทำสงครามกับ ซะซะกิ ทะกะโยะริ ทำให้โอโงโชโยะชิมะซะกลับมามีอำนาจบริหารราชการแผ่นดิน
27 มกราคม ค.ศ. 1490 (วันที่ 7 เดือน 1 ปี เอ็งโตะกุ ที่ 1): โอโงโชโยะชิมะซะถึงแก่อสัญกรรม
หลังจากสงครามโอนิน รกกะกุ ทะกะโยะริ ไดเมียว แห่ง แคว้นโอมิ ได้ขยายดินแดนออกไปอย่างกว้างขวางทำให้ในปี ค.ศ. 1487 โชกุนโยะชิฮิซะจึงเริ่มทำสงครามปราบปรามทะกะโยะริแต่ก็ถึงแก่อสัญกรรมเสียก่อน
ญาติของโยะชิฮิซะคือ อะชิกะงะ โยะชิตะเนะ บุตรชายของโยะชิมิได้ขึ้นเป็นโชกุนลำดับที่ 10 สืบต่อมา
การปฏิวัติเกษตรกรรมในอังกฤษ

การปฏิวัติเกษตรกรรม (อังกฤษ: British Agricultural Revolution) ใช้อธิบายช่วงของการพัฒนาระบบเกษตรกรรมในสหราชอาณาจักรระหว่างคริสต์ศตวรรษที่ 15 ถึงปลายคริสต์ศตวรรษที่ 19 (ซึ่งสามารถจำกัดความแบบเจาะจงว่า) การปฏิวัติเกษตรกรรมในอังกฤษ เป็นการปรับปรุงกระบวนการผลิตเพื่อเพิ่มผลผลิตทางการเกษตรด้วยนวัตกรรมเครื่องจักรการเกษตร การจัดสรรกรรมสิทธิ์และการใช้ประโยชน์จากที่ดินและชลประทาน การปลูกพืชหมุนเวียน การปฏิวัติอาหารสัตว์ ซึ่งส่งผลต่อการเปลี่ยนแปลงเชิงโครงสร้างในสังคมชนบท ก่อให้เกิดพื้นฐานข้อกำหนดเบื้องต้นและปัจจัยส่งเสริมสำหรับกระบวนการอุตสาหกรรมที่ตามมา ซึ่งอาจนับได้ว่ามีผลต่อปรากฏการณ์ที่คล้ายคลึงกันนี้เกิดขึ้นทั่วยุโรปตะวันตกในช่วงเวลาถัดมาในศตวรรษที่ 18 (ได้แก่ เนเธอร์แลนด์ ฝรั่งเศส และเยอรมนี ตามลำดับ) และยังส่งผลกระทบต่อรัฐในยุโรปพื้นทวีปและแวดล้อม ในเชิงประวัติศาสตร์การเปลี่ยนแปลงนี้อาจเรียกว่าเป็น การปฏิวัติเกษตรกรรมครั้งที่สอง (โดยครั้งแรกเกิดขึ้นในยุคหินใหม่เมื่อประมาณ 10,000-7,000 ปีก่อน — การปฏิวัติยุคหินใหม่ )
ชาวนาปลูกหญ้าแห้งโดยใช้เคียวและคราด ค.ศ. 1510
การปฏิวัติเกษตรกรรมในสหราชอาณาจักรในช่วงเวลาดังกล่าวนี้ เป็นยุคที่การขยายตัวของผลผลิตทางเกษตรกรรมและผลผลิตสุทธิ ทำลายวงจรการขาดแคลนอาหารในอดีตที่ ทุกทวีปบนโลกต่างเคยเผชิญกับช่วงของสงครามในประวัติศาสตร์ สงครามเหล่านี้ส่งผลกระทบต่อจำนวนประชากรไม่ให้ขยายตัว เพื่อให้สอดคล้องกับอาณาเขตที่ประชากรเหล่านั้นอาศัยอยู่ สงครามจะเกิดขึ้นเมื่อเกิดการขาดแคลนอาหารเป็นเวลานานช่วงใดช่วงหนึ่ง ซึ่งโดยมากแล้วจะเป็นช่วงเวลาที่ยาวนานมากกว่าหนึ่งปี รวมไปถึงการที่ทรัพยากรอย่าง สภาพอากาศ, แรงงาน, ทรัพย์สิน, การคมนาคมขนส่ง และอื่นๆ ไม่มีเหลืออยู่หรือไม่สามารถทำให้เกิดการเพาะปลูกขึ้นได้ ต่อมาเมื่อสงครามหรือการขาดแคลนอาหารกลายมาเป็นปัญหาภายในประเทศ ความสามารถในการซื้อและขนส่งอาหารจากดินแดนที่อยู่ห่างไกลออกไปก็เข้ามาบรรเทาผลกระทบจากการขาดแคลนอาหารลงได้ การปฏิวัติเกษตรกรรมบนเกาะบริเตนใหญ่เกิดขึ้นผ่านช่วงเวลาหลายศตวรรษ (ซึ่งเหมือนการวิวัฒนาการมากกว่าจะเป็นการปฏิวัติ) ต่อมาจึงแพร่ขยายไปในประเทศอื่นๆ บนทวีปยุโรปและในอาณานิคมของประเทศเหล่านั้นด้วย สิ่งหนึ่งที่กระตุ้นให้เกิดการปฏิวัติเกษตรกรรมขึ้นคือการที่อังกฤษพัฒนาระบบที่ดินและการบำรุงรักษาที่ดินซึ่งเหมาะแก่การเพาะปลูก โดยเป้าหมายก็เพื่อที่จะลดการสูญเสียสารอาหารสำหรับพืชในดิน ทำให้ผลผลิตต่อเอเคอร์สูงขึ้นตามลำดับ ชาวนาใช้เครื่องมือการผลิตและเครื่องจักรในการเก็บเกี่ยวผลผลิตที่มากขึ้นซึ่งช่วยลดการใช้แรงงานคนลงด้วย การปฏิวัติการเกษตรเร่งตัวขึ้นพร้อมกับที่การปฏิวัติอุตสาหกรรมและความก้าวหน้าทางเคมีก่อให้เกิดความรู้ทางวิทยาศาสตร์, ความมั่งคั่ง และเทคโนโลยี เครื่องจักรการเกษตรอื่นๆ และระบบการค้าขายสารอาหารพืชจึงเกิดขึ้นตามมา พรรณพืชชนิดใหม่อย่างเช่นมันฝรั่ง (ถูกนำเข้ามาประมาณปี ค.ศ. 1600), ข้าวโพด และพืชอื่นๆ ถูกนำมาจากทวีปอเมริกาซึ่งพัฒนาการเกษตรในพื้นที่เพาะปลูกเช่นกัน
การปฏิวัติเกษตรกรรม, การปฏิวัติอุตสาหกรรม และการปฏิวัติวิทยาศาสตร์ ถูกพัฒนาไปอย่างเป็นขั้นเป็นตอน และการปฏิวัติอุตสาหกรรมและการปฏิวัติวิทยาศาสตร์จะเกิดขึ้นไม่ได้เลยหากปราศจากปริมาณอาหารที่เพิ่มขึ้นซึ่งนำไปหล่อเลี้ยงประชากรที่ขยายตัวตามเมืองใหญ่ นอกจากนี้ด้วยเงินทุน, เครื่องมือ, โลหะ, การขยายตัวของเศรษฐกิจแบบตลาด, ความรู้ทางวิทยาศาสตร์และเทคโนโลยีจากการปฏิวัติอุตสาหกรรมและวิทยาศาสตร์ ทำให้การปฏิวัติเกษตรกรรมเกิดขึ้นและดำเนินไปได้ จึงกล่าวได้ว่าแต่ละการปฏิวัติข้างต้นช่วยสนับสนุนกระบวนการของกันและกัน เป็นผลให้ทั้งสามการปฏิวัตินี้ยังคงเชื่อมโยงกันอย่างลึกซึ่งมาจนถึงปัจจุบัน
จุดกำเนิด

สาเหตุหลักที่ทำให้เกิดการปฏิวัติเกษตรกรรมในเกาะบริเตน ได้แก่
การเพิ่มจำนวนประชากรในช่วงคริสต์ศตวรรษที่ 19 เนื่องจากความก้าวหน้าทางสาธารณสุข เช่น การคิดค้นวัคซีนป้องกันฝีดาษของเอดเวิร์ส เจนเนอร์ ที่ทำให้อัตรการตายของทารกลดลง และการสมรสของหนุ่มสาวน้อยลง จำนวนประชากรที่เพิ่มขึ้นนี้ทำให้ความต้องการด้านอาหาร, เครื่องนุ่งห่ม และวัตถุดิบสำหรับอุตสาหกรรมขยายตัวเกิดความจำเป็นต้องปรับปรุงวิธีการผลิต การเก็บรักษาผลผลิต รวมไปถึงการขนส่งที่มีประสิทธิภาพมากขึ้น เพื่อให้เพียงพอกับความต้องการของตลาดที่ขยายตัว
ประชาชนสนใจให้ใช้ประโยชน์จากที่ดินเพิ่มขึ้น การที่สินค้าเกษตรมีราคาสูงขึ้นตามการเพิ่มของอุปสงค์ทำให้เกษตรกรและเจ้าของที่ดินมีรายได้สูงขึ้น ในบางประเทศเช่นอังกฤษใช้กรรมสิทธิ์ถือครองที่ดินเป็นเครื่องกำหนดสิทธิคือมีข้อบัญญัติ ค.ศ. 1731 ว่า "ผู้เป็นเจ้าของที่ดินขนาดใหญ่และมีรายได้จากที่ดิน 600 ปอนด์สเตอร์ลิงขึ้นไป มีสิทธิ์เป็นสมาชิกสภาผู้แทนราษฎร" ซึ่งเป็นเหตุจูงใจให้มีการใช้ประโยชน์ที่ดินเพิ่มขึ้น
ปัญหาการบำรุงรักษาความสมบูรณ์ของดิน วิธิดั้งเดิมของเกษตรกร คือ ระบบนา 2 แปลง หรือระบบนา 3 แปลง ทำให้ใช้ประโยชน์ที่ดินได้ไม่เต็มที่ ต้องปล่อยที่ดินว่างเปล่าส่วนหนึ่งทุกปี เพราะความต้องการของผลผลิตที่เพิ่มขึ้นมาก ทำให้เกิดความจำเป็นต้องการที่ดินทุกตารางนิ้วในการผลิต และแก้ปัญหาคุณภาพดินโดยการปลูกพืชหมุนเวียนซึ่งเริ่มที่เนเธอแลนด์ก่อน วิธีการปลูกพืชหมุนเสียนทำให้ดินสมบูรณ์ขึ้น จนเป็นมาตรฐานการเกษตรในยุคต่อมา
การคิดค้นเครื่องจักรและเทคโนโลยีในการเกษตรแบบใหม่ เช่น เครื่องหว่านข้าว เครื่องขุดหลุมฝังเมล็ดพืช ระบบปลูกข้าวหมุนเวียนทำให้เกษตรกรต้องหันมาปรับปรุงการเกษตรจนกลายเป็นกิจกรรมในระบบทุนนิยม เช่นเดียวกับอุตสาหกรรม
การที่ธนาคารและสถาบันการเงินมีความมั่นคงและส่งเสริมเกษตรกรทำให้ผู้ประกอบการผลิตในภาคเกษตรกรรมสามารถกู้เงินมาดำเนินธุรกิจที่ขยายตัว ซึ่งต้องลงทุนมากไม่แพ้อุตสาหกรรม เกษตรกรกลายเป็นนักธุรกิจกลุ่มใหม่ของระบบทุนนิยม
ผลกระทบ

การปฏิวัติเกษตรกรรมส่งผลกระทบอย่างยิ่งในยุโรปและดินแดนอาณานิคมของยุโรปดังนี้
ผลผลิตทางการเกษตรเพิ่มขึ้นอย่างรวดเร็ว เป็นแหล่งรายได้ที่สำคัญของประเทศ และทำให้การค้าระหว่างประเทศขยายตัว พืชบางชนิดส่งเพื่อเป็นสินค้าออก เช่น ต้นฮอพในการหมักเบียร์ ต้นป่านในการทอผ้า ผลผลิตทางธัญพืชของอังกฤษและเวลส์ เพิ่มจาก 14.8 ล้านควอเตอร์ เป็น 16.5 ล้านควอเตอร์ และอังกฤษส่งผลิตภัณฑ์สิ่งทอขนสัตว์ออกนอกเพิ่มจาก 12.5 ล้านปอนด์สเตอร์ลิงต่อปีเป็น 35 ล้านปอนด์สเตอร์ลิงต่อปี การส่งผลผลิตทางการเกษตรจากดินแดนโพ้นทะเลมาแย่งตลาดยุโรป ทำให้ยุโรปตั้งกำแพงภาษีและห้ามเรือสินค้าเข้าเทียบท่า เพิ่อกีดกันสินค้าเกษตรจากดินแดนอาณานิคม
ประชากรมีสุขภาพดีขึ้นเพราะมีอาหารเพียงพอและมีคุณภาพ ระบบการผลิตทางเกษตรกรรมถูกสุขลักษณะและมีการใช้เครื่องทุ่นแรงมากขึ้น เกษตรกรมีอาหาร, มีเวลาว่าง และมีรายได้เพิ่มขึ้น เกษตรกรรมเป็นแหล่งอาหาร, วัตถุดิบ และแรงงานให้กับกิจการอุตสาหกรรม
การปฏิวัติได้เปลี่ยนโฉมหน้าเทคโนโลยีและปัจจัยที่เกี่ยวข้องกับกระบวนการผลิต เช่น การใช้ประโยชน์จากที่ดินอย่างเต็มที่, การปรับปรุงชลประทาน, การระบายน้ำ, การขนส่ง, ระบบสินเชื่อของธนาคาร และสถาบันการเงิน เพิ่อส่งเสริมกิจการทางการเกษตรเป็นต้น สิ่งที่น่าสนใจคือบุคคลชั้นผู้นำของดินแดนต่างๆ ล้วนส่งเสริมและสนับสนุนความก้าวหน้าของการเกษตร เช่น สมเด็จพระเจ้าจอร์จที่ 2 แห่งบริเตนใหญ่, นายพลเดอลาฟาแยตต์แห่งฝรั่งเศส และประธานาธิบดีจอร์จ วอชิงตันแห่งสหรัฐอเมริกา
ในช่วงปฏิวัติเกษตรกรรมนั้นมีการเปลี่ยนแปลงระบบของเกษตรกรรมไปพร้อมๆ กัน มีการผลิตที่มีประสิทธิภาพมากขึ้น เช่น การคัดเลือกพันธุ์พืชและสัตว์ดีขึ้น, การเปลี่ยนแปลงระบบการถือครองที่ดิน และการบุกเบิกการเกษตรในที่ดินโพ้นทะเล ผลที่ตามมาก็คือความชำนาญผลิตสินค้าการเกษตรเฉพาะอย่าง เช่น การใช้เครื่องจักรในการเกษตรมากขึ้น การแบ่งงานกันทำในกิจกรรมเกษตร การลงทุนด้านเครื่องจักร และเทคนิคการเกษตรพิ่มคุณภาพของดิน จึงสามารถสรุปได้ว่าการปฏิวัติเกษตรกรรมคือการเปลี่ยนแปลงและการปรับปรุงประสิทธิภาพในการผลิตทางการเกษตร โดยเปลี่ยนแปลงด้านระบบและเทคนิคการผลิตในช่วงคริสต์ศตวรรษที่ 7 ถึงคริสต์ศตวรรษที่ 19 การเกษตรมีลักษณะเป็นทุนนิยมมากขึ้น สินค้าเฉพาะอย่างถูกผลิตเพื่อตลาดภายในและภายนอกประเทศ เกษตรกรผู้ถือครองที่ดินขนาดใหญ่ต้องลงทุนด้านเครื่องจักรและจ้างแรงงานเพิ่มขึ้น เกิดการเกษตรเพื่อการค้าขนาดใหญ่ เช่น ในอังกฤษ, รัฐเยอรมันแถบตะวันออก, บางส่วนของรัสเซีย และแถบลุ่มแม่น้ำโปของอิตาลี ส่วนดินแดนนอกยุโรป ได้แก่ แถบที่ราบใหญ่ของสหรัฐอเมริกาและแคนาดา, เขตทุ่งหญ้าแพมเฟอร์ในอาเจนตินาและออสเตรเลีย ในเขตการเกษตรขนาดเล็กตามลักษณะการถือครองที่ดิน เช่น ฝรั่งเศส, รัฐเยอรมันแถบตะวันตก, เบลเยียม และเนเธอร์แลนด์ เกษตรกรไม่อาจรับเทคนิคใหม่และเครื่องจักรในการเกษตรเพราะกิจการเล็กเกินไป แต่ใช้วิธีเลือกเพาะปลูกพืชหรือเลี้ยงสัตว์ที่ให้ผลผลิตราคาสูงต่อหน่วยพื้นที่ขนาดเล็กและผลิตแบบใช้แรงงานต่อหน่วยสูงแต่ลงทุนน้อย เช่น ผลิตภัณฑ์นม, ไข่, ผักสด, ดอกไม้ และผลไม้
ผลกระทบ > ผลกระทบในประเทศไทย

อาจได้รับแนวคิดของการจัดสรรกรรมสิทธิ์ที่ดิน การใช้ประโยชน์จากที่ดิน และปรับปรุงขยายระบบชลประทานขนาดใหญ่จากในยุโรปมาใช้ ในที่ราบลุ่มบริเวณลุ่มแม่น้ำเจ้าพระยา โดยเฉพาะตั้งแต่ช่วงพระบาทสมเด็จพระจุลจอมเกล้าเจ้าอยู่หัวเป็นต้นมา มีการพัฒนาระบบชลประทานเพื่อการเกษตรและการจัดสรรที่ดินให้ประชาชนทั่วไปจับจองอย่างเป็นระบบ โดยในปี พ.ศ.2413 ได้ประกาศใช้ “พระราชบัญญัติธรรมเนียมคลอง” และ "ประกาศขุดคลอง" ในปี พ.ศ.2420 ซึ่งได้นำมาใช้กับโครงการขุดคลองต่าง ๆ ที่อยู่ทางบริเวณฝั่งตะวันออกของแม่น้ำเจ้าพระยา รวมทั้งอนุญาตให้จัดการด้านต่างๆ เพื่อการบำรุงรักษาคลองนั้นด้วย จึงมีบริษัทเอกชนเกิดขึ้นได้แก่ บริษัทขุดคลองแลคูนาสยาม ซึ่งก่อตั้งขึ้นในปี พ.ศ.2431 จำนวนคลองต่าง ๆ ที่ขุดมีประมาณ 50 สาย ความยาวรวมกัน ประมาณ 22,879 เส้น 17 วา 3 ศอก โดยมีระยะเวลาดำเนินการขุดในช่วงสัมปทานเป็นเวลา 25 ปี ซึ่งต่อมาได้โอนมาเป็นของรัฐบาลและกรมชลประทานได้รับมาเป็นผู้ดำเนินการต่อ ภายหลังหมดอายุสัมปทาน
การพัฒนาเครื่องจักรกลในการปฏิวัติการเกษตร: เครื่องเก็บเกี่ยวในปี ค.ศ. 1881
สเตอร์ลิง เฮย์เดน

| สเตอร์ลิง เฮย์เดน |
| --- | --- |
จาภภาพยนตร์เรื่อง Suddenly (1954)
สารนิเทศภูมิหลัง
เกิด: 26 มีนาคม ค.ศ. 1916(1916-03-26) Sterling Relyea Walter อัปเปอร์มอนต์แคลร์ รัฐนิวเจอร์ซีย์ สหรัฐอเมริกา
เสียชีวิต: 23 พฤษภาคม ค.ศ. 1986(1986-05-23) (70 ปี) เซาซาลิโต รัฐแคลิฟอร์เนีย สหรัฐอเมริกา
คู่สมรส: Madeleine Carroll  (1942–1946)  Betty Ann de Noon   (1947–1958)  Catherine Devine McConnell  (1960–1986)
อาชีพ: นักแสดง, นักเขียน, ทหารเรือ, นายแบบ, นาวิกโยธิน, สายลับสงคราม
ปีที่แสดง: 1941–1982
สเตอร์ลิง เฮย์เดน (อังกฤษ: Sterling Hayden) (26 มีนาคม ค.ศ. 1916 - 23 พฤษภาคม ค.ศ. 1986) เป็นนักแสดงชาวอเมริกัน และนักเขียน จากบทนำในอาชีพของเขา เขามักแสดงในภาพยนตร์คาวบอยและหนังฟิล์มนัวร์ อย่างเช่นใน Johnny Guitar, The Asphalt Jungle และ The Killing ต่อมาเขารับบท แจ็ก ดี. ริปเปอร์ ใน Dr. Strangelove or: How I Learned to Stop Worrying and Love the Bomb (1964) เขายังรับบทเป็นตำรวจชาวไอร์แลนด์ในบท กัปตันแม็กคลัสกีย์ ในภาพยนตร์ของแฟรนซิส ฟอร์ คอปโปลา เรื่อง The Godfather ในปี 1972 เขามีความสูง 6 ฟุต 5 นิ้ว (196 ซม.) ถือเป็น 1 ในนักแสดงนำที่สูงที่สุดตลอดกาล
นอราห์ โจนส์

| นอราห์ โจนส์ |
| --- | --- |
นอราห์ โจนส์ในปี ค.ศ. 2010
ข้อมูลพื้นฐาน
ชื่อเกิด: Geethali Norah Jones Shankar
เกิด:  (1979-03-30) มีนาคม 30, 1979 (45 ปี)
ที่เกิด: นิวยอร์ก, สหรัฐอเมริกา
แนวเพลง: แจ๊ซ, โฟล์ค, คันทรี, โซล, ป็อป
อาชีพ: นักร้อง, นักแต่งเพลง, นักดนตรี
เครื่องดนตรี: เปียโน, คีย์บอร์ด, กีตาร์
ช่วงปี: ค.ศ. 2001 – ปัจจุบัน
ค่ายเพลง: Blue Note

เว็บไซต์: norahjones.com
นอราห์ โจนส์  (เบงกอล: গীতালি নোরা জোনস শঙ্কর, Geethali Norah Jones Shankar) เกิดเมื่อวันที่ 30 มีนาคม พ.ศ. 2522 ในนครนิวยอร์ก เป็นนักร้อง นักประพันธ์เพลงแจ๊ซ และนักเปียโนชาวอเมริกัน โจนส์ได้รับรางวัลแกรมมี่ 9 รางวัล และมียอดขายมากกว่า 50 ล้านชุดทั่วโลก
ผลงานอัลบั้ม

Come Away with Me (2002)
Feels Like Home (2004)
Not Too Late (2007)
The Fall (2009)
Little Broken Hearts (2012)
Day Breaks (2016)
Pick Me Up Off the Floor (2020)
ผลงานการแสดง

Two Weeks Notice (2002)
Dolly Parton: Platinum Blonde (2003)
100% NYC: Tribeca Film Festival (2003)
My Blueberry Nights (2007)
Elvis: Viva Las Vegas (2007)
Life. Support. Music. (2008)
Wah Do Dem (2009)
30 Rock (2009)
Tony Bennett: Duets II (2009)
Ted (2012)
VH1 Storytellers (2012)
They Came Together (2014)
Echo in the Canyon (2018)
รางวัล > รางวัลแกรมมี

2003
อัลบั้มเพลงป็อปยอดเยี่ยม — Come Away with Me
อัลบั้มแห่งปี — Come Away with Me
บันทึกเสียงแห่งปี — "Don't Know Why"
ศิลปินเพลงป็อปหญิงยอดเยี่ยม — "Don't Know Why"
ศิลปินหน้าใหม่ยอดเยี่ยม
เพลงแห่งปี — "Don't Know Why" รางวัลสาขานี้มอบไห้กับผู้แต่งเพลง ผู้แต่งเพลงนี้คือ เจซซี แฮร์ริส
2005
ศิลปินเพลงป็อปรวมกันเฉพาะกิจยอดเยี่ยม — "Here We Go Again" (ร่วมกับ เรย์ ชาร์ลส)
ศิลปินเพลงป็อปหญิงยอดเยี่ยม — "Sunrise"
บันทึกเสียงแห่งปี — "Here We Go Again" (ร่วมกับ เรย์ ชาร์ลส)
การร่วมงาน

The Little Willies - เป็นอีกวงที่ฟอร์มในปี 2003 เธอทำหน้าที่ร้องและเล่นเปียโน
Ryan Adams & the Cardinals - ร่วมร้องกับ Ryan Adams ในเพลง "Dear John" ซึ่งอยู่ในอัลบั้ม "Jacksonville City Nights" โดย Ryan Adams & the Cardinals, ออกวางขายปี 2005
Peeping Tom - เป็นอัลบั้ม collaboration โดย Mike Patton ออกวางขายปี 2006 นอร่าห์ได้ร่วมในเพลง "Sucker"
El Madmo
Foo Fighters - นอร่าห์ได้ร่วมทำเพลงให้ Foo Fighters ในอัลบั้ม In Your Honor (2005) ได้ร่วมร้องและเล่นเปียโนกับ Dave Grohl ในเพลง Virginia Moon
Outkast - นอร่าห์ได้เล่นเปียโนในเพลง "Take Off your Cool" จากอัลบั้ม Speakerboxxx/The Love Below
แหล่งข้อมูลอื่น

เว็บไซต์อย่างเป็นทางการ
| ด ค กรางวัลแกรมมี สาขาศิลปินหน้าใหม่ยอดเยี่ยม |
| --- | --- |
1950s:  ไม่มีรางวัล (1958)  บ็อบบี ดาริน (1959) 
1960s:  บ็อบ นิวฮาร์ต (1960)  ปีเตอร์ เนโร (1961)  โรเบิร์ต กูเล็ต (1962)  เดอะสวิงเกิลซิงเกอรส์ (1963)  เดอะบีเทิลส์ (1964)  ทอม โจนส์ (1965)  ไม่มีรางวัล (1966)  บ็อบบี เจนทรี (1967)  โจเซ เฟลิเซียโน (1968)  ครอสบี, สติลส์ แอนด์แนช (1969) 
1970s:  เดอะคาร์เพนเทอส์ (1970)  คาร์ลี ไซมอน (1971)  อเมริกา (1972)  เบ็ตต์ มิดเลอร์ (1973)  มาร์วิน แฮมลิช (1974)  นาตาลี โคล (1975)  สตาร์แลนด์โวคอลแบนด์ (1976)  เดบบี บูน (1977)  อะเทสต์ออฟฮันนี (1978)  ริคกี ลี โจนส์ (1979) 
1980s:  คริสโตเฟอร์ ครอสส์ (1980)  ชีนา อีสตัน (1981)  เมนแอตเวิร์ก (1982)  คัลเจอร์คลับ (1983)  ซินดี ลอเปอร์ (1984)  ซาเด (1985)  บรูซ ฮอร์นสบี & เดอะแรนก์ (1986)  โจดี วัตลีย์ (1987)  เทรซี แชปแมน (1988)  มิลลี วานิลลี (1989) 
1990s:  มารายห์ แครี (1990)  มาร์ก คอห์น (1991)  อาร์เรสเตดเดเวลลอปเมนต์ (1992)  โทนี แบรกซ์ตัน (1993)  เชอรีล โครว์ (1994)  ฮูตีแอรด์เดอะโบลว์ฟิช (1995)  ลีแอน ไรมส์ (1996)  พอลลา โคล (1997)  ลอรีน ฮิลล์ (1998)  คริสตินา อากีเลรา (1999) 
2000s:  เชลบี ลีนน์ (2000)  อลิเชีย คีส์ (2001)  นอราห์ โจนส์ (2002)  อีวาเนสเซนซ์ (2003)  มารูนไฟฟ์ (2004)  จอห์น เลเจนด์ (2005)  แคร์รี อันเดอร์วูด (2006)  เอมี ไวน์เฮาส์ (2007)  อะเดล (2008)  แซกบราวน์แบนด์ (2009) 
2010s:  เอสเปรันซา สปอลดิง (2010)  บอนอีแวร์ (2011)  ฟัน (2012)  แมคเคิลมอร์ แอนด์ไรอัน ลูอิส (2013)  แซม สมิธ (2014)  เมแกน เทรนเนอร์ (2015)  เชนจ์เดอะแร็ปเปอร์ (2016)  อเลสเซีย คารา (2017)  ดัว ลีปา (2018)  บิลลี ไอลิช (2019) 
2020s:  เมแกนเดอะสตัลเลียน (2020)  โอลิเวีย โรดริโก (2021)  ซามารา จอย (2022)  วิกตอเรีย มอเนต์ (2023) 
↑  "Grammy Stars Make Beeline for Korea". The Chosun Ilbo. October 12, 2012.
อัลบั้ม Not Too Late